**СҰЛТАНМАХМҰТ ПОЭМАЛАРЫНЫҢ ҚҰРЫЛЫМЫ МЕН КӨРКЕМДІК ЕРЕКШЕЛІГІ**

Дастан: қала ақыны мен дала ақынының айтысына құрылған. Шығарма барысында дала ақынына сөз көп берiлген. Дала ақынына 724 жол, ал қала ақынына 281 жол берiлген. Дастанның бiрiншi тарауында: қазақ ұлты, елi-жерi, тегi туралы; II тарауында: ұлттық дәстүр, ұлттық кәде, тағам, қазақы тәрбие, салт-сана туралы; III тарауда: даланың бек пен хандарын, даналықты дәрiптесе; IV тарауда: төре билерiн, кемеңгерлерiн мақтан етедi; V тарауда: ерiлiк, батырлықты: VI тарауда: пiрдi, ишан, қожа,ғазиздарды дәрiптесе; VII тарауда: емшi – тәуiптi; VIII тарауда: ақындық шешендiктi; IX тарауда: исламды, қажылықты, пайғамбарлықты; X тарауда: ана тiлi, пәлсапалықты, алаштың кемеңгерлерiн; XI тарауда: ұлттық әдет-ғұрыпты, сыпайылықты; XII тарауда: қазақтың кең жайлауын, келiн түсiрiп, қыз ұзатар тойларын; XIII тарауда: ұлттық кәсiп пен бағушылықты дәрiптейдi. Дастанның соңғы жолдары болмағандықтан дала ақынының артық ауыс айтылған пiкiрiнiң кейбiрiне тиiстi жауап таба алмаймыз.

Осы қолда бар үш текстiнiң соңғы басылымы бойынша текстологиясы, көркемдiк ерекшелiгi бойынша жұмыс жасадық. Текстi де баспаға дайындаушылардың әсерiнен жалпы 31 өлең жолдары түсiп қалған. Дастанның соңғы кезеңде бiрiншiге, екiншiге жауап дегендерiнде бiр сыр бар немесе дұрыс құрап баспаған. Осы екi жауаптың аралығында жиырма төрт өлең жолы түсiп қалған. “Айтыс...” дастанының көркемдiк ерекшелiктерi туралы сөздi “Сұлтанмахмұт Торайғыров” - Алматы, 1993 ж., 210-239 б. жинағы бойынша беремiз.

Айтқысы келген сырын, танытқысы келген шындығын жан тебiрентер әсерлi суретке айналдырып, түсiру үшiн ең қажеттi бiрден-бiр сөз iздеп табу – шебер суреткердiң парызы. Сұлтанмахмұт Махамбет стилiн барынша пайдалана отырып:

Кескектi туған аюмын,

Кескiлеспей басылман,

Кiлегей қара бұлтпын,

Келе бiр жаумай басылман.

деген осы өлеңiндегi синоним сөздердiң әрқайсысы өз орнында, бәрiн де ақын керемет талғаммен тауып, қолданған. Осылардың ешқайсысын мәндес сөзбен ауыстыруға келмейдi.

Теңеу – суреткер заттың, құбылыстың ерекше белгiлерiн көрсетпей-ақ оны басқа затпен салыстыра суреттейдi.

Жолыққан найзасына жүндей ұшқан,

Немесе

Түлiк алатын қырандай түйiлгенде

/215б/

Мегзеу – алмастырудың бiр түрi, бүтiннiң орнына бөлшектi немесе керiсiнше, жалпының орнына жалқыны қолдану.

Кiм бiр аяқ ас берсе, сол әкеткен.

Бiр аяқ ас та – әншейiн бүтiннiң орнына бөлшек алынып отыр.

Айшықтаудың бiр түрi – арнау. Арнау жазушының не ақынның өзiне не өзгеге, кейде тiптi жалпы жұртқа арнайы тiл қатуы. Оның үш түрi бар: жарлай, сұрай, зарлай арнау.

Сұрай арнау:

- Сен кiмсiң семiз, толық тән жағынан,

Өгiздей бар шығарсың әл жағынан.

З.Қабдолов “Сөз өнерi” Алматы, 1976 ж., 207 б.

Жарлай арнау:

- Мен – қазақ, қазақпын деп мақтанамын,

Ұранға "Алаш" деген атты аламын.

/210б/

Зарлай арнау: - Жерiн жоқ сонша сәндеп мақтайтұғын,

Денi – қырат, соқа шот батпайтұғын.

/231б/

осы жолдар мысал бола алады.

Құбылтудың бiр түрi – ауыстыру. Ол суреттелiп отырған заттың не құбылыстың мағынасын үстеу, мазмұның тереңдетiп, әсерiн күшейту болып табылады. Ақын шығармасының өлең жолдарында ауыстыру күптеп кездесiп отырады.

Миға тамақ, жүрекке сусын берiп,

/218б/.

Ақынның кiтапта - өзi, газет те - өзi,

Пошта да - өзi, таралар айтқан сөзi.

/220б/.

Алмастыру - өзара байланысты ұғымдар мен шартты сөздердiң бiрiнiң орнына бiрiн қолдану:

Еске алып опат еткен кемеңгерiм,

немесе

Жүректiң қанын қозғап тебiренткен

/219б/.

Дастанда келемеждеу де кездесiп қалады:

Сендей ме ел болатын елдiң түрi?

Айтасын өтiп кеткен бұрынғыны.

/231б/.

Осы мүсiркеудiң астында дала ақынына деген мырс-мырс күлкi, келеке тұрғаның көремiз. Дастанда еспе қайталаудың үлгiлерi бар:

Жерiн жоқ сонша сәндеп мақтайтұғын,

Бiр атқа бiр жұтым су таппайтұғын.

/237б/.

Мұнда ой мен сыр шынында да бiр түрлi есiле түйдектелiп, еселенiп келедi.

Дастанда мақал – мәтелдерге де орын берiлген.

“Заманың түлкi болса, тазы боп шал”,

“Аспен ат, бiреу таспен атса сенi”,

“Еңбек қыл да, мiндет қыл” т.б.

/222б/.

Екi тармақты шумақ:

- Жерiн жоқ сонша сәндеп мақтайтұғын,

Денi – қырат, соқа шот батпайтұғын.

/231б/

Бес тармақты шумақ:

Тiрлiкте құлшылықтың жөнiн бiлiп,

Өлген соң сексен хордың тәнiн жарса.

Ғылымның жеткiзгенi осы емес пе?

“Ғылым”, “Ғалым” даланың ұғысынша –

Осы екенi рас қой сен егеспе.

/235б/.

Төрт тармақты шумақ:

Сүйемiн туған тiлдi – анам тiлiн,

Бесiкте жатқанымда-ақ берген бiлiм.

Шыр етiп жерге түскен минөтiмнен,

Құлағыма сiңiрген таныс үнiм.

/221б/.

¦ш бунақты тармақ:

Кең дала / шаңсыз ауа / таза қоныс/

Бәрi тоқ / бәрi де шат / жүзi жарық/

Қабырлар / дала жаққа / көзiң салсаң/

Төрт түлiктен / жүрместей / аяқ алып/

/226б/.

Он бiр буынды өлең – қазақ өлеңiнiң қашаннан келе жатқан көне түрi. Ауыз әдебиетiмiздiң, осы күнгi жазба поэзиямыздың ең соңғы туындыларына дейiн он бiр буынмен жазылмаған өлең жоқ.

Сағындым билерiмдi кең ақылды,

Арамға жигiзбейтiн ақ-мақұлды,

Құдай өзiн туғызған iштен би ғып,

Бiлмейтiн төре айтқанда жат – жақынды.

/214б/.

Тоғыз буынды өлең – бұл да бiр тынысы кең, лептi, ойнақы өлшем. Әрбiр үш буыннан кейiнгi дауыс толқынының айрықша ашық ырғақпен нақта-нақ, кейде тiптi тақпақпен естiлiп, жүрдек оқылады.

Қайғысыз / ұйқы / ұйықтап /

Қайғырусыз / жылқы / бақтырып /

/213б/.

Ұйқас өлеңнiң сыртқы түрiне ғана емес, iшкi сырына тiкелей қатысты нәрсе, яғни өлеңнiң iшкi жылуы үшiн ауадай қажет нәрсе. Қазақ поэзиясында ұйқастың түрлерi көп: қара өлең ұйқасы, шұбыртпалы, ерiктi, кезектi, шалыс, егiз, аралас, осы күнгi ерiктi ұйқастың түрлерi бар. Қара өлең ұйқасына:

Алтын, күмiс iшiнде бiр мал көрмей, - а

Құрышы, көне, көрейiн, аштан өлмей. - а

Малымменен рахат өмiр сүрем, - б

Қалаңнан қойсандағы тиын бермей - а

/230б/.

Шалыс ұйқас:

Достықты, опасыздық бәрiн айтар, - а

‡лсе де таймайтұғын айтқан серттен - б

Жер қайысқан қол, желектi туларды айтар, - а

“Алаштап” ұран салып дүсiрлеткен... - б

/219б/.

Егiз ұйқас:

Бұқар тұсы – қазақтың бүлiнгенi, - а

Күн батыстан суық жау көрiнгенi. - а

“Жаяулап келер жұртыңа, - б

Балды май жағар мұртыңа, - б

/223б/.

Кезектi ұйқас:

Өзi бiлiп бергенi көп пайдалы, - а

Сондықтан арасынан шықпас бүлiк. - б

Бiреуден сүт, бiреуден күш табылар, - в

Тату өмiр жасайды ойнап – күлiп. - б

/212б/.

“Образ болмай ойдың да қасиетi болмайды. Жұрт айтып жүрген ойды сiз де айтасыз, жұрт айтпаған ойды айту – анда-санда бiр ұшырасатын бақыт, ол ырыс. Сұлтанмахмұттың кемел суреткерлiгi сонда, ол дастандарындағы жаңа кейiпкерлерiнiң аузымен тұңғиықтан таршып терең ой айтты, сыршыл сырлы сезiм пернелерiн дәл басты”, - деп атап айтты заманымыздың заңғар тұлғасы – М.О.Әуезов. Дана ғалым ақынның кемел суреткерлiгiн, жұрт айтпаған ойды ерекше бөле-жара айтуын, дастандарына заманына сай кейiпкер тандай алатынын асқан көргендiкпен айтқан.

“Город и аул – это уже не просто место жительства, это эстетическое, нравственное и социологические категории”, - дейдi әйгiлi ақын, бiлiмдар ғалым О.Сүлейменов. Бұл “Айтыс...” дастанын түсiнуде жол сiлтейтiн тұжырым.

Ғұмырының жарымын Сұлтанмахмұт зерттеуде жұмсаған профессор Б.Кенжебаев “Айтыс...” дастанын талдай келе: “Дала ақыны буржуазияшыл – ұлтшыл алашордашылардың пiкiр, көзқарастарын, автономия алу, өз алдында мемлекет болу жөнiндегi сөздерiмен iстерiн баяндайды; қазақтың ертедегi феодалдық тұрмысын, салтын, қалпын дәрiптейдi. Сұлтанмахмұттың буржуазияшыл – ұлтшыл алашордашылардан кеткенiмен, олардың көзқарастарын, бағдарламасын сынағанымен ақынның буржуазиялық – ұлтшылдық қатеден әлi әбден арылып болмағаны айқын аңғарылады”, - деп айтуы сол кездегi “партия”, “заман талабынан” туған сөздерi едi.

Ы.Дүйсенбаевтың редакциялауымен 1967 жылы шыққан “Сұлтанмахмұт Торайғыров” атты кiтабында “Айтыс” дастаны туралы мынадай түсiнiк бередi: “Айтыс...” дастанында толып жатқан қайшылықтар, ұлтшылдықтың салқыны бар. Дала ақынының түсiнiгi бойынша қазақ өңiрiнде ешбiр тап жоқ, шалқыған байлық, жер қайысқан мал, еркiн тұрмыс, бай мен кедей бiр туысқан адам сияқты, барын өзара бөлiседi, “Бiрiнде – күш, бiрiнде - сүт” дегендей бiр-бiрiне қарасып, көмектесiп отырады, қысқасы, тап күресi, тап қайшылығы жоқ, өмiр идиллия. Ақынның мақтан ететiнi, сағынатыны өткендегi қазақ ауылы, оның бегi мен ишамдары, тәуiптерi мен дiн иелерi, шашақты найзалы батырлары, үкiлi домбыралы ақындары, әдет – ғұрпы, мекен еткен кең даласы, мал баққан кәсiбi, демек қаймағы бұзылмаған қазақтың ескi тұрмысы. Бұларға ұлтшылдық пен пантюркизм сарындарын қоссақ, дала ақынының кiмнiң атынан сөйлеп тұрғаның аңғару онша қиын емес. Сондықтан да бұл шығармадағы ақынның поэзиясы қате, түгелiнен дерлiк оның демокреттық бұрынғы көзқарасына қарсы шығып отырғанын көремiз.” Бұл жерде қазақтың кең даласында осы айтылғандардың барлығы бар, ешқайсысы бояма емес, ғалымның пiкiрiне қосылуға болады.

“Қала ақынын мен дала ақынын айтысына құрылған дастанның мақсаты қос ғасыр тоғысында, қоғамдық жаңа биiкке көтерiлгелi тұрған қазақ секiлдi халықтың бойындағы кемшiлiгiне, жетiстiгi қандай екенiн таразылау. Дала ақыны, қала ақыны – бiрi ескiнi қолдаушы, бiрi жаңаны жырлаушы сипатында көрiнедi. Бiрiн-бiрi сыйлай отырып сынайды, бiрiнiң ұлттық жетiстiк деп тапқаның екiншiсi дәлелдi оймен талдай келiп, тап бүгiн оның да жаңалыққа, жақсылыққа саналмасын айтады. Уақыт жаңа. Жаңа уақытқа сай ұлттық сана да жаңаруы керек”, - дейдi Қ.Ергөбеков.

“С.Торайғыровтың “Айтыс...” дастаны XX ғасыр әдебиетiне қосылған қомақты олжа, айтулы қазына дәрежесiнде. Дала ақынына селеулi, қыратты, жусан иiсi аңқыған, жазира дала, оның бауырындағы жайбырақат өмiр сүрген елi қымбат, дегенмен қаланың да ерек сымбаты, көзтоймас сұлулығы бар. Екi кейiпкердiң iшкi әлемiндегi пiкiр қақтығысы, әлеуметтiк – қоғамдық алшақтық шығарма рухына жақындай түсуге септеседi. Ақын сыршыл қаһармандарының жан дүниесiн ақтара ашып, әлеуметтiк, адамгершiлiк мәселелерiн бүкiл азаматтық деңгейге көтере қозғады және бұл бағыттағы iзденiсi жемiстi”, - дейдi соңғы кездегi Торайғыр танушы ғалым А.Еспенбетов. Бұл жерде ғалымның “Айтыс...” дастанына берiлген тұжырымы саяз шығарма желiсiн түсiнбегендiктен аша алмайды, құрғақ сөзбен кеткен. Бірақ кейбір жетістіктерін атап өтпеске болмайды.

Сұтанмахмұттың кемел суреткерлiгi сонда, ол дастандарындағы жаңа кейiпкерлерiн заманына сай таңдай алатыны, бұрынғылар айтпаған ойды ерекше бөле жара айтуы, асқан көрегендiгiнiң белгiсi. Дастан керемет айқасқа ұқсас диалог. Бiзше Сұлтанмахмұт қазақтың қала болуын, мәдениеттi, өнерлi, бiлiмдi болуды көксеген жаңашыл ақын. Бiрақ, қазақ тұрмысының шындығын айтам деп даланың барын жасыра алмайды.

**Пайдаланылған әдебиеттер:**

1. Нарымбетов Ә. Қазіргі қазақ поэмасы. Алматы: 1982.
2. Еспенбетов А. Сұлтанмахмұт Торайғыров. –Алматы: Ғылым. 1992.
3. Жұмағалиев Задан. Құпиясы ашылған қос дастан //”Жас алаш” республикалық газеті. № , 7 - тамыз, 1993 жыл.
4. Шапауов Ә. Сұлтанмахмұт шығармашылығының зерттелуі// «Шоқан тағылымы – 11». Халықаралық ғылыми конф. КМУ. Көкшетау-2006.
5. Шапауов Ә. С.Торайғыров поэмаларының көркемдік мұрасы // «С.Торайғыров оқулары -1». Республикалық ғылыми конференция. ПМУ. Павлодар. 2003
6. Сұлтанмахмұт Торайғыров /Екі томдық шығармаларының толық жинағы. Құрастырушылар: А.Еспенбетов, Б.Мамыраев, Қ.Ергөбеков/.–Алматы: ҚР ҰҒА, М.Әуезов атындағы Әдебиет және өнер институты. «Ғылым», - 1993.
7. Кенжебаев Б. Асау жүрек. – Алматы: Жазушы. 1975.
8. Еспенбетов А. Сұлтанмахмұт Торайғыров. Монография. А.: Ғылым.1992.